text: [{"text_idx": "#000003", "text": "Kanhi seaman, kanhi city admin gustong magpapili"}, {"text_idx": "#000005", "text": "Sa edad nga 31 anyos, si Gian Andre Murillo Aznar, apo ni Matias Aznar, ang founder sa Southwestern University miingon nga nagkainteres siya sa politika human niya nakita nga duna siyay ikatampo para sa siyudad sa Sugbu."}, {"text_idx": "#000006", "text": "Magpapili siya isip independente sa North District sa Cebu City apan bukas siya kung dunay mosagop kaniya. Ning bag-o, ang Abag PROMDI mipadayag sa pagsagop kaniya."}, {"text_idx": "#000007", "text": "Samtang tuod og gikan siya sa usa ka prominenteng pamilya, ang tambag sa amahan ni Aznar ang nagtukmod kaniya pagsulod sa politika bisan sa iyang kabatan-on. Matud pa niya, gidasig siya sa iyang amahan nga pagkulit og pangalan ug dili magsalig nga miyembro siya og prominenteng pamilya sa Sugbu."}, {"text_idx": "#000008", "text": "Sa iyang pila ka tuig nga pagpanarbaho isip seaman ug magtutudlo sa maritime school nga gipasiugdahan sa iyang amahan nga \u201cstudy now, pay later\u201d alang sa mga kabus ug mga utokang tinun-an, nakita niya kung asa siya makatabang sa Sugbu."}, {"text_idx": "#000011", "text": "Wala siya magkainteres sa barangay level kay matud niya mas daghan siya og matabangan kun sa tibuok siyudad siya makaserbisyo. Wala sab siya iyang plano nga motabang ug dili magpraktis lang."}, {"text_idx": "#000012", "text": "\u201cIf you have a goal and you have something in mind and focus on it, I don\u2019t think anybody can stop you. Yes, I am afraid, but this is what I want, to serve.\u201d matud pa sa batan-ong Aznar."}, {"text_idx": "#000014", "text": "\u201cCebu City needs new faces, new ideas. And I am willing to put a good fight and step up. Kita maoy moduol sa mga tawo ug dili kita maoy pangitaon sa tawo,\u201d matud pa niya."}, {"text_idx": "#000015", "text": "Usa sa target niyang palambuon mao ang kasamtangang scholarship program sa siyudad. Kay samtang tuod daghan ang nakahuman og kolehiyo daghan man sab nila ang wala makatrabaho kay wala mahaom sa ilang gusto ang ilang kursong gikuha."}, {"text_idx": "#000017", "text": "Sa pikas bahin, si kanhi Department of Interior and Local Government (DILG) Undersecretary Bimbo Fernandez gituboy sa matud pa mga urban poor groups nga padaganon pagka-mayor sa siyudad sa Sugbo karong piniliay ."}, {"text_idx": "#000018", "text": "Giingong ilang gienderso si Fernandez human nila nadunggan ang balita nga dili na modagan og balik pagka-mayor si Tomas Osmen\u0303a, ang pangulo sa Bando Osmen\u0303a Pundok Kauswagan (BOPK)."}, {"text_idx": "#000019", "text": "\u201cKining mga grupoha , si Osmen\u0303a gyud ang ilang giiendorso . Pagkahibaw nila nga dili modagan og balik ang kanhi mayor, nakahuna-huna sila nga mangita og bag-ong nawong sa politika , ug si Bimbo gyud ang ilang nahuna-hunaan,\u201d suma pa ni Hal Atienza, co-convenor sa Movement for Transformative Politics (MTP) \u2013 Gahum sa Katawhan."}, {"text_idx": "#000020", "text": "Usa si Fernandez sa mga sinaligan ni Osmen\u0303a kaniadto isip city administrator sa kanhi mayor. Matud pa kung dili i- endorsar si Fernandez sa BOPK pugson nila kini padaganon nga independente. \u2013IBM (BANATNEWS)"}, {"text_idx": "#000028", "text": "Call center services in Philippines: How outsourcing can improve customer experience"}, {"text_idx": "#000032", "text": "23 anyos nilayat sa taytayan missing"}, {"text_idx": "#000033", "text": "Rama gipasakaan og reklamo ngadto sa Ombudsman"}, {"text_idx": "#000039", "text": "Philippines, US vow to boost security ties to address 'flashpoints"}, {"text_idx": "#000040", "text": " is one of the most vibrant, opinionated, discerning communities of readers on cyberspace. With your meaningful insights, help shape the stories that can shape the country. Sign up now!"}]